CELEX: 32008R0697
Language: mt
Date: 2008-07-23 00:00:00
Title: Regolament tal-Kummissjoni (KE) Nru 697/2008 tat- 23 ta’ Lulju 2008 li jemenda r-Regolament tal-Kunsill (KE) Nru 40/2008 fir-rigward tal-limiti ta’ qbid għas-sajd taċ-ċiċċirell fiż-żona IIIa ta’ l-ICES u fl-ilmijiet tal-KE taż-żoni IIa u IV ta’ l-ICES

24.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 195/9
            
         REGOLAMENT TAL-KUMMISSJONI (KE) Nru 697/2008
   tat-23 ta’ Lulju 2008
   li jemenda r-Regolament tal-Kunsill (KE) Nru 40/2008 fir-rigward tal-limiti ta’ qbid għas-sajd taċ-ċiċċirell fiż-żona IIIa ta’ l-ICES u fl-ilmijiet tal-KE taż-żoni IIa u IV ta’ l-ICES
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 40/2008 tas-16 ta’ Jannar 2008 li jistabbilixxi għall-2008 l-opportunitajiet ta’ sajd u l-kundizzjonijiet marbuta ma’ ċerti ħażniet (stokkijiet) ta’ ħut u gruppi ta’ ħażniet ta’ ħut, applikabbli fl-ibħra tal-Komunità u, għall-bastimenti tal-Komunità, fl-ibħra fejn huma meħtieġa limitazzjonijiet tal-qbid (1), u b’mod partikolari l-Artikolu 5(3) tiegħu;
   Billi:
   
               (1)
            
            
               Il-limiti ta’ qbid għaċ-ċiċċirell (sandeel) fiż-żona IIIa ta’ l-ICES u fl-ilmijiet tal-KE taż-żoni IIa u IV ta’ l-ICES huma proviżorjament stabbiliti fl-Anness IA tar-Regolament (KE) Nru 40/2008.
            
         
               (2)
            
            
               Skond il-punt 6 ta’ l-Anness IID tar-Regolament (KE) Nru 40/2008, il-Kummissjoni għandha tirrevedi l-qbid massimu permissibbli (TAC) u l-kwoti għall-2008 għaċ-ċiċċirell f’dawk iż-żoni, abbażi tal-pariri tal-Kunsill Internazzjonali għall-Esplorazzjoni ta’ l-Ibħra (ICES) u l-Kumitat Xjentifiku, Tekniku u Ekonomiku għas-Sajd (STECF).
            
         
               (3)
            
            
               It-TAC għandu jiġi stabbilit skond il-funzjoni stipulata fil-punt 6 ta’ l-Anness IID għar-Regolament (KE) Nru 40/2008. Skond dik il-funzjoni, it-TAC jammonta għal 470 000 tunnellata.
            
         
               (4)
            
            
               Skond il-punt 7 ta’ l-Anness IID għar-Regolament (KE) Nru 40/2008, it-TAC ma għandux jaqbeż l-400 000 tunnellata.
            
         
               (5)
            
            
               Il-punt 5 ta’ l-Anness IID għar-Regolament (KE) Nru 40/2008 jipprovdi li għall-kwota mhux allokata għal dan it-TAC, l-isforz tas-sajd permess fis-sajd esploratorju relatat ma’ l-abbundanza taċ-ċiċċirell fl-2008 għandu jitqassam fost l-Istati Membri li l-bastimenti tas-sajd tagħhom ikunu rreġsitraw attivitajiet tas-sajd fis-snin 2002 sa 2006 f’dik iż-żona, li jiġi jikkorrispondi għal sehem ta’ l-isforz tas-sajd ta’ 96 % għall-Iżvezja u sehem ta’ 4 % għall-Ġermanja. Ir-rata ta’ allokazzjoni għal din il-kwota mhux allokata għal dan it-TAC għandha tkun stabbilita abbażi ta’ dak it-tqassim ta’ l-isforz tas-sajd.
            
         
               (6)
            
            
               Iċ-ċiċċirell huwa stokk tal-Baħar tat-Tramuntana li jinqasam flimkien man-Norveġja, iżda li bħalissa mhuwiex taħt ġestjoni konġunta. Il-miżuri pprovduti f’dan ir-Regolament għandhom ikunu konformi mal-konsultazzjonijiet man-Norveġja skond id-dispożizzjonijiet tal-Memorjal Maqbul tal-konklużjonijiet tal-konsultazzjonijiet tas-sajd bejn il-Komunità Ewropea u n-Norveġja tas-26 ta’ Novembru 2007. B’hekk, is-sehem tal-Komunità minn dik il-parti tat-TAC li tista’ tinqabad fiż-żoni IIa u IV ta’ l-ICES għandha tkun iffissata għal 90 % ta’ 400 000 tunnellata.
            
         
               (7)
            
            
               L-Anness IA għar-Regolament (KE) Nru 40/2008 għandu, għalhekk, jiġi emendat skond dan.
            
         ADOTTAT DAN IR-REGOLAMENT:
   Artikolu 1
   L-Anness IA tar-Regolament (KE) Nru 40/2008 huwa emendat skond l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 23 ta’ Lulju 2008.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 19, 23.1.2008, p. 1. Ir-Regolament kif emendat bir-Regolament tal-Kummissjoni (KE) Nru 641/2008 (ĠU L 178, 5.7.2008, p. 17).
   
      ANNESS
      L-Anness IA tar-Regolament (KE) Nru 40/2008 huwa emendat kif ġej:
      L-annotazzjoni dwar l-ispeċi ċiċċirell (sandeel) fiż-żona ICES IIIa u l-ilmijiet Komunitarji taż-żoni ICES IIa u IV għandha tinbidel b'dan li ġej:
      
         
                     
                                 “Speċi
                              
                              
                                 :
                              
                              
                                 Ċiċċirell
                                 
                                    Ammodytidae
                                 
                              
                           
                  
                     
                                 Żona
                              
                              
                                 :
                              
                              
                                 IIIa; l-ilmijiet tal-KE ta' IIa u IV (1)
                                 
                                 SAN/2A3A4.
                              
                           
               
                     Id-Danimarka
                  
                  
                     335 087  (2)
                     
                  
                  
                     TAC Analitiku.
                     L-Artikolu 3 tar-Regolament (KE) Nru 847/96 ma japplikax.
                     L-Artikolu 4 tar-Regolament (KE) Nru 847/96 ma japplikax.
                     L-Artikolu 5(2) tar-Regolament (KE) Nru 847/96 japplika.
                  
               
                     Il-Ġermanja
                  
                  
                     513  (3)
                     
                  
               
                     L-Iżvezja
                  
                  
                     12 304  (4)
                     
                  
               
                     Ir-Renju Unit
                  
                  
                     7 324  (5)
                     
                  
               
                     KE
                  
                  
                     355 228  (6)
                     
                  
               
                     In-Norveġja
                  
                  
                     20 000  (7)
                     
                  
               
                     TAC
                  
                  
                     Mhux rilevanti
                  
               
      
         (1)  Esklużi ilmijiet sa 6 mili mil-linji bażi tal-UK f'Shetland, Fair Isle u Foula
      
         (2)  Li minnu mhux aktar minn 320 722 tunnellata jistgħu jkunu mistada fl-ilmijiet tal-KE ta’ Iia u IV. L-14 365 tunnellata li jifdal jistgħu jkunu mistada biss fl-ilmijiet tal-KE taż-żona IIIa ta’ l-ICES. (SAN/*03A.)
      
         (3)  Li minnu mhux aktar minn 491 tunnellata jistgħu jkunu mistada fl-ilmijiet tal-KE ta’ IIa u IV. It-22 tunnellata li jifdal jistgħu jkunu mistada biss fl-ilmijiet tal-KE taż-żona IIIa ta’ l-ICES. (SAN/*03A.)
      
         (4)  Li minnu mhux aktar minn 11 777 tunnellata jistgħu jkunu mistada fl-ilmijiet tal-KE ta’ IIa u IV. Il-527 tunnellata li jifdal jistgħu jkunu mistada biss fl-ilmijiet tal-KE taż-żona IIIa ta’ l-ICES. (SAN/*03A.)
      
         (5)  Li minnu mhux aktar minn 7 010 tunnellata jistgħu jkunu mistada fl-ilmijiet tal-KE ta’ IIa u IV. It-314-il tunnellata li jifdal jistgħu jkunu mistada biss fl-ilmijiet tal-KE taż-żona IIIa ta’ l-ICES. (SAN/*03A.)
      
         (6)  Li minnu mhux aktar minn 340 000 tunnellata jistgħu jkunu mistada fl-ilmijiet tal-KE ta’ IIa u IV. L-15 228 tunnellata li jifdal jistgħu jkunu mistada biss l-ilmijiet tal-KE taż-żona IIIa ta’ l-ICES. (SAN/*03A.)
      
         (7)  Għandhom ikunu nqabdu fiż-żona IV ta’ l-ICES.”